ไฟแนนซ์ทูเดย์
โดย...ภูคา&nbsp;&nbsp;
28 ส.ค. 2558

โดย...ภูคา   
...ยินดีกับพี่อู้ สมชัย สัจจพงษ์ อธิบดีกรมศุลกากร ที่ได้รับตำแหน่งปลัดกระทรวงการคลัง แต่คนที่มาแรงกว่าน่าจะเป็น กุลิศ สมบัติศิริ โยกข้ามห้วยของแท้จากผู้อำนวยการสำนักงานคณะกรรมการกำกับนโยบายรัฐวิสาหกิจ (สคร.) ไปเป็นอธิบดีกรมศุลกากร งานนี้ได้ยินเสียงซุบๆ ซิบๆ แว่วมาว่า ได้แรงหนุนมาจากหลายสายทีเดียว 
...อีกคนที่แรงดีไม่มีตกคือ สาลินี วังตาล ประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ที่มุ่งมั่นฟื้นฟูแบงก์ จนผลดำเนินงาน 7 เดือนเป็นบวก มีกำไร 706 ล้านบาท และยังใช้ “สาลินีคอนเนกชั่น” ดึงมือดีในแต่ละสายเป็นที่ปรึกษาพิเศษ เช่น ที่ปรึกษากฎหมายชั้นยอดมาช่วยคดีเอฟอาร์ซีดีจนใกล้สรุป แถมยังเดินสายจนได้ลูกค้าปล่อยกู้เกือบ 2 หมื่นล้าน หวังว่าจบภารกิจนี้คงได้ทำงานเพื่อชาติในโอกาสต่อๆ ไป